SL Uradni list Evropske unije C 183/20

Sporočilo valonske vlade v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

2011/C 183/09

OBVESTILO VALONSKE VLADE O ZAHTEVKU ZA IZKLJUČNO DOVOLJENJE ZA ISKANJE PLINASTIH OGLJIKOVODIKOV, IMENOVANO „PERMIS DE PERONNES ET ANDERLUES“

Kot odgovor na zahtevi z dne 15. novembra 2008 in 24. decembra 2009 je družba European Gas Benélux s sedežem na Boulevard de France 7, 1420 Braine-l’Alleud, Belgium zaprosila za izključno dovoljenje za iskanje in izkoriščanje nafte in gorljivih plinov v valonski regiji (Belgija) za obdobje 25 let.

Ta zahtevek se nanaša na območje, dodeljeno regiji Charleroi, družbi Distrigaz za izkoriščanje rezervoarjev namenjenih skladiščenju plina. To območje zajema dve sosednji območji: Anderlues (kraljevi odlok z dne 22. julija 1976) in Péronnes (kraljevi odlok z dne 11. maja 1979) oziroma koncesije 410, 420 in 430, katerih skupna površina je 39,50 km2. Zahtevek zadeva plin iz rudnikov, ki se nahaja v preostalih prazninah starih rudnikov in iskanje plina v delih neizkoriščenih nahajališč.

Obseg je opredeljen spodaj po sistemu koordinat Lambert 72:

Točke X Y A' 140 185 125 649 B' 138 326 125 720 Z 137 500 125 968 P 134 795 125 984 O 134 012 125 759 O' 133 943 125 875 N' 132 292 124 843 N 132 385 124 743 Q 133 184 123 425 R 134 713 123 582 S 135 183 122 738 T 135 791 122 693 J 135 881 122 372 D 140 053 121 870 1(A) 140 457 121 676 2(B) 144 006 120 817 3 143 975 121 692 4 143 865 122 895 5 143 759 124 071 6 142 876 124 162 7 142 368 124 145 8 142 168 125 068 9(W) 140 215 125 074

Iskanje in izkoriščanje plina ureja kraljevi odlok št. 83 z dne 28. novembra 1939 o iskanju in izkoriščanju bitumenskih kamnin, nafte in gorljivih plinov.

Minister za okolje, prostorsko načrtovanje in mobilnost vabi zaiteresirane za to iskanje in izkoriščanje, da predložijo zahtevek za dovoljenje v devetdesetih dneh od datuma objave tega obvestila v skladu z naslednjimi navodili.

Pogoji za predložitev zahtevkov so opredeljeni v členu 6 odloka valonske vlade z dne 19. marca 2009 o določitvi postopkov in podrobnih pravil za pregledovanje zahtevkov za izključno dovoljenje za iskanje ali izkoriščanje nafte in gorljivih plinov ter o spremembi odloka valonske vlade z dne 4. julija 2002 o določitvi seznama projektov za oceno vpliva ter klasificiranih objektov. K vsem zahtevkom je treba priložiti načrt iskanja in izkoriščanja.

Predložitev zahtevkov in merila za podelitev pravic

Vlagatelji začetnega zahtevka in konkurenčnih zahtevkov morajo izpolnjevati potrebne pogoje za pridobitev dovoljenja, določene v členu 6(2) in (3) zgoraj navedenega odloka z dne 19. marca 2009.

Te vloge se pošljejo s priporočeno pošto Ministrstvu za okolje, prostorsko načrtovanje in mobilnost na naslednji naslov: rue des Brigades d'Irlande 4, 5100 Jambes, Belgium.

Valonska vlada bo sprejela odločitev na podlagi naslednjih objektivnih in nediskriminacijskih meril:

(a) tehnična in finančna sposobnost vlagateljev;

(b) način, ki ga predlagajo za iskanje, raziskovanje ali vpeljavo izkoriščanja na zadevnem geografskem območju;

(c) če je več vlog enako ustreznih glede tehnične in finančne sposobnosti ter načrta iskanja in izkoriščanja: — kvaliteta predhodnih študij, izvedenih za opredelitev delovnega programa; — učinkovitost in strokovnost, ki so jo pokazali vlagatelji pri morebitnih drugih dovoljenjih, zlasti glede varovanje okolja; — morebitna bližina območja, ki so ga vlagatelji že našli in izkoristili; — ugodni vplivi, predvideni za razvoj valonske regije in tehnoloških dejavnosti na njenem ozemlju.

Standardne specifikacije

Standardne specifikacije, ki vključujejo minimalne pogoje in zahteve za izvajanje in prenehanje opravljanja zadevnih dejavnosti, so na voljo na spletni strani Generalnega direktorata za kmetijstvo, naravne vire in okolje, na naslednjem naslovu: http://environnement.wallonie.be

Dodatne informacije so na voljo na naslovu: Service public de Wallonie, Direction générale de l’agriculture, ressources naturelles et environnement – Avenue Prince de Liège 15, 5100 Jambes, Belgique, kontaktna oseba: Marc Pirlet (Tel. +32 81336030 – E-naslov: marc.pirlet@spw.wallonie.be).